open-index/open-wikipedia-markdown huggingface dataset:
Región (Brazília)

Brazília je rozdelená na **päť regiónov** (tiež zvané makroregióny) podľa klasifikácie Brazílskeho inštitútu pre geografiu a štatistiku (IBGE). Tieto regióny pozostávajú z celých štátov.

## Päť regiónov

## [[Severný región (Brazília)|Severný región]] ''(Região Norte)''
thumb|Severný región
Região Norte zaberá 45,27 % celkovej brazílskej rozlohy. Zároveň je ale aj regiónom s najmenším počtom obyvateľov. 

Na severozápade Brazílie sa nachádza len málo priemyslu a nie je dobre prístupný. Preto sa tu uchoval spolu s Amazonskou nížinou najväčší ekosystém na zemi.

## [[Severovýchodný región (Brazília)|Severovýchodný región]]  ''(Região Nordeste)''
náhľad|Severovýchodný región
Jedna tretina obyvateľov Brazílie žije v Região Nordeste. Tento región je veľmi rozmanitý. Svoje črty doň vtlačilo koloniálne dedičstvo, africká kultúra bývalých otrokov a takisto indiánske vplyvy.  

## [[Stredozápadný región (Brazília)|Stredozápadný región]] ''(Região Centro-Oeste)''
náhľad|Stredozápadný región
Región sa vyznačuje dôležitosťou najmä pre prítomnosť nerastných surovín. Napriek tomu ešte stále nie je Região Centro-Oeste veľmi dobre dostupný. Pre prítomnosť hlavného mesto sa očakáva ďalší rozvoj. 

## [[Juhovýchodný región (Brazília)|Juhovýchodný región]]  ''(Região Sudeste)''
náhľad|Juhovýchodný región
V Região Sudeste žije viac ľudí ako v ktorejkoľvek ďalšej juhoamerickej krajine. S mestskými aglomeráciami São Paulo a Rio de Janeiro je tento región hospodárskym motorom krajiny. 

## [[Južný región (Brazília)|Južný región]]  ''(Região Sul)''
náhľad|Južný región
Região Sul je najmenším brazílskym regiónom. Klimatické pomery odpovedajú tým v južnej Európe. Región sa vyznačuje veľkým kultúrnym vplyvom nemeckých a talianskych prisťahovalcov, ktorý sa prednostne usádzali práve v tejto časti Brazílie. Okolo 85 % obyvateľov tvoria belosi. 

## Pozri aj
* Administratívne členenie Brazílie

## Zdroj

Kategória:Administratívne členenie Brazílie
Balkánska dohoda

thumb|Mapa zapojených štátov.
**Balkánska dohoda** alebo **balkánsky pakt** bola dohoda podpísaná Gréckom, Tureckom, Rumunskom a Juhosláviou dňa 9. februára 1934. Bola zameraná na uchovanie geopolitického statu quo v oblasti, ktorý bol nastolený po prvej svetovej vojne. Signatári súhlasili s odložením všetkých vzájomných územných nárokov. Ostatné krajiny s prítomnosťou v regióne – Taliansko, Albánsko, Bulharsko, Maďarsko a Sovietsky zväz sa odmietli pripojiť k zmluve, hoci boli zapojené v súvisiacich rokovaniach. Nesignatármi boli väčšinou tie štáty, ktorých vlády zamýšľali zabrať územie niektorých členských štátov (napríklad Bulharsko si nárokovalo Severné Macedónsko a západnú Tráciu). Tento dokument privítalo najmä Francúzsko, jeho predstavitelia v ňom videli záruku svojho vplyvu v tejto časti Európy. 

Balkánska dohoda bola koncipovaná ako defenzívny spolok. Účastníci si navzájom garantovali hranice. Namierená bola predovšetkým proti bulharskému revizionizmu. Poskytovala ochranu len proti útoku iných balkánskych štátov, pri útoku iných mocností ako napríklad Talianska neboli zmluvní účastníci zaviazaní k pomoci.

Balkánska dohoda pomohla zaistiť mier medzi Tureckom a suverénnymi krajinami juhovýchodnej Európy, ktoré vznikli na území bývalej Osmanskej ríše, z nich predovšetkým s Gréckom. Formálne prestala platiť v roku 1938. Jej skutočný krach nastal počas druhej svetovej vojny, keď skrachovala pre regionálne intrigy podporované vojenskými intervenciami mocností – hlavne Nemecka, Spojeného kráľovstva a Sovietskeho zväzu.

## Referencie

## Pozri aj
* Dejiny Grécka
* Dejiny Rumunska
* Dejiny Juhoslávie
* Dejiny Turecka

## Zdroj

Kategória:Medzinárodné zmluvy
Kategória:Dejiny Chorvátska
Kategória:Dejiny Rumunska
Kategória:Dejiny Grécka
Kategória:Dejiny Srbska
Kategória:Dejiny Turecka
Kategória:Dejiny Juhoslávie
Kategória:Balkán
Kategória:1934
Míny (počítačová hra)

**Míny** je logická počítačová hra pre jedného hráča. V súčasnosti je dostupná v rôznych operačných systémoch.

## Cieľ hry
Cieľ hry je čo najrýchlejšie vyčistiť hracie pole bez odpálenia čo i len jednej míny. To znamená odhaliť všetky políčka bez kliknutia na štvorček s mínou.

## Pravidlá hry
* Odhalením míny sa hra končí.
* Odhalením prázdneho štvorčeka alebo čísla hra pokračuje.
* Číslo v políčku signalizuje, koľko mín sa nachádza v ôsmich okolitých poliach okolo neho.
* Na označenie mín sa používa zástava, ktorú hráč umiestni kliknutím pravého tlačidla myši.

## Úrovne hry
### Začiatočník
81 kameňov a 10 mín

### Pokročilý
256 kameňov a 40 mín

### Expert
480 kameňov a 99 mín

### Vlastná
Najviac 720 kameňov a 667 mín

## Tipy
* Označovanie mín zástavkami pomáha pri hraní.
* Po správnom označení všetkých mín v okolí políčka a kliknutím dvakrát ľavým tlačidlom myši na číslo sa odkryjú neodkryté políčka.
* Ak sú pri sebe v jednej rovine čísla 1-2-1, míny sa nachádzajú pri políčkach s číslom 1.
* Ak sú pri sebe v jednej rovine čísla 1-2-2-1, míny sa nachádzajú pri políčkach s číslom 2.
* Otázniky na označovanie polí sa dajú v nastaveniach vypnúť. Potom je zrušenie označenia míny zástavou rýchlejšie.

## Iné projekty

## Externé odkazy
* Authoritative Minesweeper
* World of Minesweeper

Kategória:Hry pre Windows
Kategória:Počítačové hry
Míny

**Míny** môže byť:
*množné číslo slova mína
* počítačová hra, pozri Míny (počítačová hra)
Basketbalová extraliga mužov 2012/13

**Basketbalová extraliga mužov** v **sezóne 2012/13** bol 21. ročník extraligy basketbalistov, najvyššej basketbalovej súťaže mužov na Slovensku, kontrolovanej Slovenskou basketbalovou asociáciou (SBA). V extralige bolo v tejto sezóne iba 9 družstiev, pretože tím BK Váhostav-SK Žilina, ktorý skončil v minulej sezóne na 8. mieste, nepodal prihlášku do tejto sezóny a žiadne družstvo 1. ligy neprejavilo záujem štartovať v najvyššej súťaži. Naopak, po roku sa do súťaže vrátil BK Inter Bratislava, ktorý v minulej sezóne pôsobil v českej Mattoni NBL. Ten nakoniec v maximálnom počte zápasov zdolal Komárno a vybojoval svoj druhý slovenský titul.

## Systém súťaže
Po odohraní základnej časti dvakrát doma a vonku postúpilo najlepších 8 družstiev do play-off. Všetky zápasy play-off sa hrali na 3 víťazné zápasy. Výnimku tvorilo družstvo Levíc, ktoré odohralo iba základnú časť. Zo súťaže kvôli nepárnemu počtu družstiev v tejto sezóne nikto nevypadol. 

## Účastníci

Pozn: Tím Levíc účinkuje zároveň aj v českej najvyššej súťaži.

## Tabuľka po základnej časti

## Play-off
### Štvrťfinále

### Semifinále

### Play-off o 3. miesto
(na odvetu)

Pozn: Nitra odmietla nastúpiť na zápasy o 3. miesto a kontumácia zápasu znamenala zisk bronzu pre Spišskú Novú Ves.

### Finále

## Konečné umiestnenie

## Referencie

## Pozri aj
* Basketbalová extraliga žien 2012/13

## Externé odkazy
* Sezóna mužov 2012/13 na oficiálnej stránke SBA 
* Sezóna mužov 2012/13 na stránke basket.sk
* Sezóna mužov 2012/13 na stránke msbasket.sk 
* Extraliga mužov na stránke eurobasket.com 

Kategória:Basketbal v 2012
Kategória:Basketbal v 2013
Kategória:Basketbalová extraliga mužov
Ilioneus (syn Amfióna)

náhľad|Socha Ilionea z roku 1850, kópia gréckeho originálu
**Ilioneus** (, ) je v gréckej mytológii syn tébskeho kráľa Amfióna a jeho manželky Nioby.

Ilioneus bol najmladší syn zo siedmich synov tébskeho kráľa Amfióna a jeho manželky Nioby. Jeho matka sa stala obeťou pomsty bohyne Artemidy za to, že svojou vystatovačnosťou urazila jej matku Léto.

Kráľovná Niobé mala dobrého muža, štrnásť krásnych detí a právom sa považovala za najšťastnejšiu ženu na svete (podľa Homéra mala šesť dcér a šesť synov). Lenže jej pýcha prekročila všetky miery, keď odmietla priniesť obeť bohyni Léte, s vyhlásením, že bohyňa sa môže pochváliť len dvoma deťmi. Bohyňa Léto sa veľmi urazila a hneď sa tým posťažovala svojim deťom Apolónovi a Artemide. Po dohode sa potom rozhodli Niobu za jej pýchu exemplárne potrestať.

Apolón sa následne vzniesol na tébske hradby, pod ktorými cvičili jej synovia a rad-radom ich svojimi smrtiacimi šípmi zabíjal. Keď prišiel rad na najmladšieho Ilionea, jeho úpenlivá prosba o život síce Apolóna obmäkčila, ale stalo sa to až potom, keď už šíp vystrelil. Keďže ako hovorí antické príslovie, "*vystrelený šíp nezastaví ani boh*", bolo už neskoro, šíp sa zaboril do hrude Ilionea a usmrtil ho.

Keď sa o tom dozvedel Amfión, vrazil si do pŕs meč a zúfala Niobé zdvihla ruky k nebu, ale nie aby prosila bohyňu o milosť, ale aby jej vykričala, že aj vo svojom nešťastí ja šťastnejšia ako ona, lebo má ešte viac detí.

V tom sa však zjavila bohyňa Artemis a ozvala sa struna jej luku a jej šípy zabíjali Niobine dcéry jednu po druhej. Keď už Niobe zostala nažive len najmladšia dcéra Chlóris, bolesť jej pýchu zlomila a prosila bohyňu, aby jej nechala aspoň jedno dieťa. Bohyňa bola však neoblomná a jej posledný šíp zasiahol aj Chlóridu. Niobé potom od hrôzy a žiaľu skamenela.

## Referencie a bibliografia

Kategória:Postavy gréckej mytológie
Ilioneus

**Ilioneus** (, ) môže byť:
* v gréckej mytológii:
** syn tébskeho kráľa Amfióna, pozri Ilioneus (syn Amfióna)
** spoločník Ainea, pozri Ilioneus (spoločník Ainea)
** syn Forba, trójsky bojovník, pozri Ilioneus (syn Forba)
** trójsky bojovník zabitý Diomédom, pozri Ilioneus (Trója)
* planétka, pozri 5130 Ilioneus
Josef ben Avraham

**Josef ben Avraham** môže byť:
* karaitský teológ, pozri Júsuf al-Basír
* španielsky kabalista, pozri Josef ben Avraham Gikatilla
* španielsky kabalista a talmudista, pozri Josef ben Avraham ibn Wakar
* lekár, pozri Josef ben Avraham Kokabi
Internetová záložňa

**Internetová záložňa** je druh záložne, ktorý zvyčajne nemá kamennú prevádzku a kontakt s klientom je zabezpečený prostredníctvom webovej stránky, e-mailov, alebo telefonicky. Medzi výhody internetových záložní patrí najmä možnosť nechať si urobiť cenovú ponuku online. Väčšina ponúka možnosť vyplnenia online formuláru, pomocou ktorého popíše klient predmet, ktorý sa chystá založiť. Záložňa mu na základe informácií z formuláru pošle cenovú ponuku.
 
## Typy internetových záložní
Zvyčajne sa rozlišujú 2 typy:
* Záložňa s priamym stykom pri založení
* Záložňa bez priameho styku pri založení

## Záložňa s priamym stykom pri založení
Záložňa s priamym stykom pri založení pošle svojho pracovníka za klientom, s ktorým si predtým dohodla stretnutie. Schôdzky sa realizujú buď priamo v bydlisku klienta, alebo na verejných miestach, ako sú kaviarne, alebo denné bary.

## Záložňa bez priameho styku pri založení
Záložňa bez priameho styku pri založení sa s klientom nestretáva, ale klient pošle predmet, ktorý má záujem založiť, prostredníctvom poštových služieb. Záložňa mu potom peniaze pošle bankovým prevodom.

## Predmety, ktoré možno založiť
Predmety, ktoré možno založiť sú v rôznych záložniach iné. Pre záložne sú najžiadanejšie predmety zlato, drahokamy a cennosti. Čoraz väčšia váha sa prikladá elektronike ako sú smartfóny, fotoaparáty a notebooky. Niektoré záložne majú záujem aj o drahé kusy oblečenia alebo kabelky svetových značiek.

## Poplatky a úroky
Poplatky a úroky sú v záložniach často veľmi podobné. Výška úroku závisí od dĺžky založenia predmetu. Úroky sa pohybujú od 7% do 20%.
Poplatky sú:
* za uloženie predmetu založenia
* za odvoz a dovoz predmetu založenia (platí len pre internetové záložne s priamym stykom pri založení)

## Pozri aj
*Záloh
*Záložné právo
*Záložník

Kategória:Služby
Tipsport extraliga 2013/2014

**Tipsport extraliga 2013/2014** bola 21. sezóna slovenskej hokejovej extraligy, najvyššej klubovej súťaže v ľadovom hokeji na Slovensku, ktorú organizuje Slovenský zväz ľadového hokeja. Majstrom sa stalo družstvo HC Košice, ktoré vo finále porazilo družstvo HK Nitra 4:3 na zápasy v sérii hranej na 4. víťazné zápasy. Družstvo MsHK DOXXbet Žilina sa v baráži s Bardejovom zachránilo v súťaži. 

## Extraligové kluby
V sezóne 2013/2014 v nej hralo 10 regulárnych družstiev a družstvo HK Orange 20, hrajúce v Bratislave, ktoré odohralo iba jej časť ako prípravu pre Majstrovstvá sveta v ľadovom hokeji hráčov do 20 rokov.

## Konečná tabuľka základnej časti

## Play-off
### Pavúk

### Štvrťfinále
(tučne sú zvýraznené domáce zápasy)

* **[[HC Košice]]**MHC Mountfield Martin **4:0** (**6:1**, **3:2**, 1:0, 4:3sn)
* **[[HK Nitra]]**HKM Zvolen **4:0** (**3:1**, **5:0**, 3:2, 2:0)
* **[[HC ’05 Banská Bystrica]]**HK 36 Skalica **4:2** (**3:1**, **4:1**, 2:4, 1:4, **5:0**, 2:1) 
* **[[ŠHK 37 Piešťany]]**HK AutoFinance Poprad **4:1** (**2:1**, **2:1**, 2:5, 3:0, **3:0**)

### Semifinále
* **[[HC Košice]]**ŠHK 37 Piešťany **4:2** (**4:1**, **3:5**, 0:2, 4:1, **3:0**, 2:1) 
* **[[HK Nitra]]**HC ’05 Banská Bystrica **4:1** (**6:2**, **4:2**, 4:6, 5:2, **4:3pp**)

### Finále
* **[[HC Košice]]**HK Nitra **4:3** (**4:3sn**, **1:2**, 4:3pp, 2:3, **2:1sn**, 1:3, **6:0**)

## Baráž o extraligu
* **[[MsHK Žilina|MsHK DOXXbet Žilina]]**HC 46 Bardejov **4:1** (**3:1**, **4:3**, 3:4pp, 2:1, **6:2**)

## Majstrovský káder 2013/2014

## Externé odkazy
* Slovenský zväz ľadového hokeja 
* Oficiálna stránka

Kategória:Ľadový hokej v 2013
Kategória:Ľadový hokej v 2014
Kategória:Sezóny slovenskej hokejovej ligy
Kategória:Tipsport extraliga
Tichomorský bezpečnostný pakt

**Tichomorský bezpečnostný pakt** alebo **ANZUS** (; dosl. *Bezpečnostná zmluva medzi Austráliou, Novým Zélandom a Spojenými štátmi*) je vojenské spojenectvo, ktoré zaväzuje Austráliu a Nový Zéland a, samostatne, Austráliu a Spojené štáty americké spolupracovať v obranných záležitostiach v priestore Tichého oceánu, hoci dnes je zmluva chápaná v zmysle, že sa vzťahuje na obranné záležitosti na celom svete. Zmluva ANZUS bola podpísaná v San Franciscu 1. septembra 1951 a účinnou sa stala počnúc 29. aprílom 1952.

## História
Zmluva ANZUS nadväzuje na blízku spoluprácu Spojených štátov, Nového Zélandu a Austrálie počas druhej svetovej vojny, keď bola Austrália prvý raz počas svojej existencie ohrozená útokom inej krajiny - Japonskom. V roku 1951 Spojené štáty usilovali zlepšiť vzťahy s Japonskom, najmä pre blízkosť dejiska kórejskej vojny k Japonsku. So zapojením sa Číny a možným zapojením Sovietskeho zväzu do diania v Kórei, sa mohla studená vojna premeniť na svetový konflikt. Avšak, vlády Austrálie a Nového Zélandu odmietali podpísať mierovú dohodu s Japonskom, ktorá by umožňovala znovuvyzbrojenie Japonska. Obe krajiny súhlasili až po prijatí ich návrhu na trilaterálne spojenectvo Spojenými štátmi.

Výsledná zmluva bola podpísaná v San Franciscu 1. septembra 1951 a účinnou sa stala počnúc 29. aprílom 1952. Zmluva zaväzovala signatárov uznať, že vojenský útok na kohokoľvek z nich v tichooceánskej oblasti ohrozuje mier a bezpečnosť ostatných.

Zmluva bola pôvodne úplný trojstranný pakt, ale po spore medzi Spojenými štátmi a Novým Zélandom v roku 1984 pre právo kotvenia pre americké lode vyzbrojené jadrovými zbraňami alebo poháňané jadrovou energiou v novozélandských prístavoch, je obmedzená na dva vzťahy - medzi Austráliou a Novým Zélandom a medzi Austráliou a Spojenými štátmi.

Austrálsko-americká aliancia zostáva v plnej platnosti podľa zmluvy ANZUS. Šéfovia obrany oboch krajín sa často zúčastňujú každoročných ministerských zasadaní. Každoročné stretnutia ministra obrany USA a austrálskeho ministra zahraničných vecí sú známe pod skratkou AUSMIN. Stretnutie AUSMIN pre rok 2011 bolo San Franciscu, v roku 2012 sa konalo v Perthe. Na rozdiel od Severoatlantickej aliancie, ANZUS nemá vlastné integrované obranné jednotky. Jednako, Austrália a Spojené štáty organizujú množstvo spoločných cvičení.

20. júna 2012 Spojené štáty zrušili zákaz kotvenia novozélandských lodí na amerických základniach po celom svete.

## Referencie

## Pozri aj
* ASEAN
* SEATO
* Armáda Spojených štátov amerických
* NATO

## Iné projekty

## Externé odkazy
* Plné znenie zmluvy ANZUS 

## Zdroj
* 

Kategória:Vojenské spojenectvá
Kategória:Studená vojna
Zoznam častí seriálu Lovec zločincov

350px|frameless|vpravo
Nasledujúci článok zobrazuje zoznam častí amerického kriminálneho seriálu **[[Lovec zločincov]]**. Seriál mal premiéru 22. septembra 2011 na americkej televíznej stanici CBS.

## Série

## Časti
### 1. séria (2011-2012)

### 2. séria (2012-2013)

### 3. séria (2013-2014)

### 4. séria (2014-2015)

### 5. séria (2016)

## Zdroj
* 

Lovec zločincov
Ha-poel Rišon le-Cion

**Ha-poel Rišon le-Cion** (zahraničné prepisy napr. *Hapoel Rishon LeZion, Hapoel Rishon LeTzion*) môže byť:
*Ha-poel Rišon le-Cion (futbal)
*Ha-poel Rišon le-Cion (hádzaná)
Ha-poel Petach Tikva

**Ha-poel Petach Tikva** (zahraničný prepis napr. *Hapoel Petah Tikva*) môže byť:
*Ha-poel Petach Tikva F.C.
*Ha-poel Petach Tikva (hádzaná žien)
*Ha-poel Petach Tikva (hádzaná mužov)
Makabi Rišon le-Cion

**Makabi Rišon le-Cion** (v jednom z anglických prepisov: *Maccabi Rishon LeZion*) je športový klub, presnejšie to môže byť:
*Makabi Rišon le-Cion (basketbal)
*Makabi Rišon le-Cion (hádzaná)
*Makabi Rišon le-Cion (bedminton)
*Makabi Rišon le-Cion F.C.
Inájat Chán

**Inájat Chán** alebo **Enájat Chán** môže byť:
*hudobník a zakladateľ univerzálneho sufizmu, pozri Inájat Chán (zakladateľ univerzálneho sufizmu)
*súčasť mena jeho detí a vnukov
*indický vokalista, pozri Inájat Husain Chán
*indický hráč na sitar, pozri Ináhat Chán (sitar)
Iller

**Iller** je rieka v Nemecku, pravostranný prítok Dunaja. Má dĺžku  a povodie s rozlohou .

## Priebeh toku
Rieka vzniká v Allgauských Alpách v bavorskom meste Oberstdorf sútokom riek Breitach, Stillach a Trettach. Tečie prevažne severným smerom a najvyššie prietoky dosahuje na konci jari a v lete, kedy rieku zásobuje voda z topiaceho sa snehu a ľadovcov. Na dolnom toku Iller preteká Švábsko-bavorskou vrchovinou a v meste Ulm ústi sprava do Dunaja. Priemerný prietok vody v ústí je 71 m³/s, ktorý počas letných povodní stúpa nad 500 m³/s.

Na rieke bola vybudovaná kaskáda vodných elektrární a rieka sa využíva aj k plaveniu dreva.

## Iné projekty

## Zdroj

Kategória:Rieky v Nemecku
Kategória:Povodie Dunaja
Bonton Music

**Bonton**, alebo **Bonton Music**, ale tiež **Bonton Music Slovakia** bolo spočiatku spoločné české a slovenské hudobné vydavateľstvo, resp. vydavateľská značka, ktorá vznikla v roku 1990 a svoju činnosť ukončila v roku 2003. 

Spočiatku sa nazývalo „Bonton Records“, v období rokov 1993 – 1996 ako „Bonton Music“. Spoločnosť založili českí hudobníci, ale tiež podnikatelia Martin Kratochvíl a Michael Kocáb. Značka „Bonton“ bola v rokoch 1990 – 1993 vlastníctvom spoločnosti Bonton, potom ako Bonton Music v rokoch 1993 – 1998, SONY MUSIC/BONTON (SLOVAKIA) s.r.o. od 1999. Dnes je katalóg Bonton z rokov 1990 – 1998 (včítane reedícií v rokoch 1998 – 2003) vlastníctvom spoločnosti SUPRAPHON a. s., pričom všetky nové verzie vyrábané v rokoch 1998 – 2003, boli prevedené na SONY MUSIC ENTERTAINMENT (CZECH REPUBLIC) s.r.o. Na Slovensku bola značka „Bonton“ v rokoch 1995 – 1999 vlastníctvom spoločnosti BONTON MUSIC SLOVAKIA, spol. s r.o. a v rokoch 1999 – 2001 spoločnosti SONY MUSIC/BONTON (SLOVAKIA) s.r.o. Dnes je slovenský Bonton katalóg vlastníctvom slovenského hudobného vydavateľstva Opus.

## Externé odkazy
* Bonton na Discogs 

Kategória:České hudobné vydavateľstvá
Kategória:Slovenské hudobné vydavateľstvá
Braila

**Braila** () je mesto v rumunskom Valašsku.

Mesto, nachádzajúce sa na brehu Dunaja, je správnym strediskom rovnomennej župy. Má rozlohu 175 km² a 168 389 obyvateľov (2011). Je dôležitým prístavom a hospodárskym strediskom juhovýchodného Rumunska a prvé písomné dôkazy o jeho existencii pochádzajú z 1. polovice 14. storočia.

## Osobnosti mesta
* Iannis Xenakis (* 1922 - 2001), grécky avantgardný skladateľ vážnej hudby a architekt

## Partnerské mestá
*  Argostoli, Grécko
*  Bitola, Severné Macedónsko
*  Calais, Francúzsko
*  Denizli, Turecko
*  Katerini, Grécko
*  Kavadarci, Severné Macedónsko
*  Nilufer, Turecko
*  Pleven, Bulharsko

## Referencie

## Iné projekty

## Externé odkazy
* Oficiálna stránka 


Kategória:Mestá v Rumunsku
Kategória:Prístavné mestá v Rumunsku
Kategória:Sídla na Dunaji
Panton

**Panton** je dnes už bývalé česko-slovenské, ale skôr české hudobné vydavateľstvo, gramofónová spoločnosť, ale aj značka hudobných nosičov a hudobnín. Vzniklo v roku 1967. Pôvodný názov *Panton, nakladatelství Svazu Československých skladatelů*. Aj pod názvami – *Panton, vydavatelství Českého hudebního fondu* alebo *Panton, nakladatelství pro Český hudební fond*.

Panton ako gramofónová spoločnosť sa orientovala na nahrávky všetkých žánrov: klasická hudba, pop, rock, jazz, folk, dychovka ale aj hovorené slovo. Ale svojim zameraním oslovovala zvlášť náročnejších konzumentov z oblasti klasickej hudby, rocku a hlavne džezu. Pozornosť si zaslúži 45–kusová séria 7" vinylov EP Mini Jazz Klub, ktorá bola postupne vydávaná v rozmedzí rokov 1976 – 86. Po roku 1996 bola značka sprivatizovaná a stala sa súčasťou značky Bonton Music. V súčasnosti jej pôvodný katalóg vlastní české hudobné vydavateľstvo Supraphon.

## Externé odkazy
* Panton – Český hudební slovník osob a institucí 
*  Panton na Discogs
* Oficiálna stránka Supraphonu 

Panton
Kategória:Podniky v Česko-Slovensku
Britské národné vodnopólové družstvo mužov

**Britské národné vodnopólové družstvo mužov** je národné družstvo mužov, ktoré reprezentuje Spojené kráľovstvo v medzinárodných vodnopólových súťažiach a priateľských zápasoch. Funguje pod záštitou *British Swimming* (BS). Za jeho najväčšie úspechy možno považovať 4 zlaté medaily z Olympijských hier. 

## Vrcholné podujatia
Na olympijských hrách získalo britské družstvo 4 medaily, všetky zlaté. Prvé zlato vybojovalo hneď na prvej olympiáde v Londýne v roku 1900, keď ho reprezentoval klub Osborne Swimming Club. Ďalšie tri získalo za sebou v rokoch 1908 až 1920. Do roku 1956 sa zúčastňovalo OH takmer pravidelne, potom nastal útlm britského vodného póla, keď sa nedokázalo družstvo prebojovať na 13 olympijských turnajov. V roku 2012 sa opäť na OH objavilo, keď hry Londýn organizoval Londýn. Na turnaji však prehralo všetky zápasy a skončilo celkovo na poslednom mieste.

Na Majstrovstvá sveta sa družstvo kvalifikovalo iba raz, v roku 1973 v Belehrade. Po víťazstve nad Izraelom a remíze s Bulharskom skončilo na predposlednom 15. mieste. 

Na Majstrovstvách Európy sa družstvo zúčastnilo 14-krát, naposledy v roku 1993. Najlepšie umiestnenie dosiahlo v roku 1947, keď skončilo na 6. mieste. Po roku 1993, odkedy sa začala hrať kvalifikácia na ME, sa družstvo na ME nepredstavilo, keďže 
sa nezúčastňovalo ani kvalifikácie, ani B kategórie ME. V roku 2012 sa družstvo zúčastnilo Svetovej ligy, v ktorej skončilo už v kvalifikačnom kole.    

## Výsledky
;Olympijské hry

;Majstrovstvá sveta

;Majstrovstvá Európy

;Majstrovstvá Európy B kategórie

;Svetová liga
* 20022011: *nezúčastnilo sa*
* 2012: kvalifikačné kolo
* 2013: *nezúčastnilo sa*

## Referencie

* todor66.com 

## Pozri aj
* Britské národné vodnopólové družstvo žien

## Externé odkazy
* Oficiálna stránka British Swimming 

Kategória:Národné vodnopólové družstvá
Vodné pólo
Národné
Ján Jánoška

**Ján Jánoška** je od roku 2010 primátor mesta Vrbové.

V roku 2009 ešte ako poslanec mestského zastupiteľstva fyzicky napadol vtedajšieho viceprimátora Jána Prievozníka, ktorý bol následne hospitalizovaný a 23 dní práceneschopný.

Začiatkom roka 2011 ho okresný súd Trnave odsúdil na osem mesiacov s podmienečným odkladom na jeden rok. Krajský súd tento rozsudok zrušil a vrátil prípad okresného súdu, ktorý ho v lete 2012 odsúdil na päť mesiacov s podmienenčným odkladom na jeden rok. Krajský súd 23. októbra 2012 však aj tento rozsudok zrušil, rozhodnutie má konečnú platnosť.

## Referencie

Kategória:Primátori slovenských miest
Kategória:Osobnosti z Vrbového
Zoznam najvyšších budov v Bostone

400px|náhľad|vpravo|Pohľad na bostonské mrakodrapy
400px|náhľad|vpravo|Pohľad na bostonskú finančnú štvrť
Toto je zoznam najvyšších budov v Bostone. Od roku 1976 je najvyššou budovou mesta Hancock Place.

400px|náhľad|vpravo|Ames Building, považuje sa za prvý bostonský mrakodrap
## Časová os

## Zdroj

## Referencie


Boston
Alfa Circini

**Alfa Circini** (α Cir/ α Circini/ Alpha Circini) je najjasnejšia hviezda v súhvezdí Kružidlo. Nachádza sa v tom istom zornom poli triédra ako alfa Centauri, južne od nej. Už ďalekohľadom s priemerom objektívu 6 cm možno pozorovať, že táto hviezda magnitúdy 3,19 má v odstupe 15,7“ sprievodcu s magnitúdou 8,6. Je to fyzická dvojhviezda. Obe zložky sú na hlavnej postupnosti, ale hlavná je žltobiela typu Ap a sprievodca oranžový so spektrálnym typom K5 V.

## Zdroje

*
* Článok o hviezde Alfa Circini v angličtine

Kategória:Súhvezdie Kružidlo
Kategória:Dvojhviezdy
Kategória:Biele hviezdy hlavnej postupnosti
Kategória:Oranžové trpaslíky
Policajti z centra

***Policajti z centra*** je česko-slovenský detektívny seriál, nakrútený v roku 2011.

Seriál vysiela Česká televízia od 31. januára 2013. Na slovenskej televízii mal seriál premiéru 5. apríla 2013.

## Dej

V každej časti kriminalisti riešia a uzavrú jeden prípad, pričom v jednotlivých dieloch sa rozvíjajú aj osudy hlavných postáv.

## Postavy
* Filip Blažek – Vlček
* Roman Zach – Carlos
* Richard Stanke – Kosek
* Alois Švehlík – Ježek

## Série

## Časti

## Referencie

Kategória:České kriminálne televízne seriály
Kategória:Slovenské kriminálne televízne seriály
Kategória:Televízne seriály z roku 2013
Ekvinokcium (súradnice)

**Ekvinokcium** je astronomický pojem označujúci čas, ku ktorému sú udané súradnice hviezd v astronomických atlasoch a hviezdnych mapách. V dôsledku precesie sa súradnice objektov (v prípade rovníkových súradníc rektascenzia-α a deklinácia-δ) po čase menia a tak je nutné mapy obnovovať. Obvykle sa mapy k inému ekvinokciu robia každých 25 rokov (1950, 1975, 2000). Aktuálne sa používajú súradnice k ekvinokciu 2000.0.

Ekvinokcium sa udáva aj pri elementoch dráh. Stredné ekvinokcium sa udáva pri polohách planét, kde sa súradnicový systém vzťahuje na začiatok roka.

Kategória:Astronómia
Námestie Májového povstania českého ľudu

**Námestie Májového povstania českého ľudu** môže byť:
*1975 až do polovice 80. rokov: (dnes zrušené) námestie v dolnej časti (dnešnej aj vtedajšej) Saratovskej ulice v Bratislave-Dúbravke, pozri pod Saratovská (Bratislava)
*od polovice 80. rokov do marca 1991 názov pre dnešné Námestie Republiky (Bratislava)
Májové povstanie

**Májové povstanie** môže byť:
*české povstanie v roku 1945:
**Májové povstanie českého ľudu
**v užšom zmysle: Pražské povstanie (1945)
*Májové sprisahanie (pokus o české povstanie v roku 1849)
*poľské povstanie v roku 1921, pozri Májové povstanie (1921)
*Drážďanské májové povstanie (1849)
Olt (rieka v Rumunsku)

**Olt** () je rieka v Rumunsku, ľavostranný prítok Dunaja. 

## Tok rieky
Pramení v pohorí Hășmaș vo Východných Karpatoch, v nadmorskej výške okolo  Pokračuje prevažne južným smerom cez Južné Karpaty do rovinatej Valašskej nížiny, kde sa vlieva do Dunaja.

## Prítoky
* ľavostranné: Negru, Topolog
* pravostranné: Hirtibaciu, Lotru, Olteţ, Bradu

## Iné projekty

## Zdroj
* 

Kategória:Povodie Dunaja
Kategória:Rieky v Rumunsku
Májové povstanie českého ľudu

**Májové povstanie českého ľudu** (; iné názvy: **Májové povstanie (v roku 1945), České národné povstanie (v roku 1945), České povstanie v máji 1945**) bolo otvorené ozbrojené vystúpenie českého a moravského ľudu proti nacistickým okupantom (a ich kolaborantom) od 1. mája do 9../11. mája 1945, teda v posledných dňoch druhej svetovej vojny. Na čele stála Česká národná rada. 

Začalo sa 1. mája 1945 lokálnymi vzburami v niektorých moravských a českých mestách (Přerov, Nymburk). 3. mája sa rozšírilo do severovýchodných Čiech (Železný Brod, Semily, Jilemnice), o deň neskôr do oblasti Kladna a 5. mája vyvrcholilo formou tzv. Pražského povstania (pozri samostatný článok), ktoré trvalo do 9. mája 1945 a bolo signálom na povstanie Čechov a Moravanov na celom okupovanom území. Hoci Nemci kapitulovali Českej národnej rade už 8. mája, viacero nemeckých jednotiek kapituláciu ignorovalo a povstanie sa preto skončilo až oslobodením Prahy sovietskymi vojskami ráno 9. mája 1945. V dňoch 9. a 11. mája 1945 pokračovali ešte prestrelky medzi Nemcami a domácim obyvateľstvom.

## Zdroje
* Květnové povstání českého lidu. In: *[[Malá československá encyklopedie]]* III I-L. 1. vyd. Praha: Academia, 1986. s. 683.
* Frajdl, J.: ''České povstání v květnu 1945''

Kategória:Dejiny Česka
Mériones

**Mériones** alebo **Mérionés** alebo **Meriones** (, ) môže byť v gréckej mytológii:
* syn Mola, vodca Kréťanov v trójskej vojne, pozri Mériones (mytológia)
* v Polyainovom diele Strategemata brat Iasóna, pozri Meriones (brat Iasóna)

**Meriones** môže byť aj:
* planétka, pozri 3596 Meriones
* rod pieskomila, pozri Meriones (rod)
Pohorelská Maša

**Pohorelská Maša** je miestna časť Pohorelej, obce v okrese Brezno.

## Poloha
Leží v údolí Hrona, v nadmorskej výške , na ceste I/66 z Brezna na Pusté Pole. Osadou prechádza aj železničná trať z Brezna do Margecian. Obec leží na severnom okraji Muránskej planiny a rovnomenného národného parku, severne sa vypínajú Nízke Tatry a zároveň ochranné pásmo národného parku.

Na západných svahoch vrchu Gindura () sa nachádza lyžiarske stredisko. 

## Dejiny
Osada vznikla v 2. polovici 18. storočia pri hámri (valcovni) a železiarskej hute. V roku 1903 tu postavili neogotický kostol.
 
## Referencie

## Pozri aj
* Pohorelá

## Iné prpojekty

Kategória:Pohorelá
Kategória:Osady na Slovensku
SPOLOČNOSŤ 7 PLUS

náhľad|Sídlo spoločnosti na Panónskej ceste v Bratislave

**SPOLOČNOSŤ 7 PLUS** bolo slovenské vydavateľstvo periodickej tlače, ktoré vzniklo v roku 1990. Bolo druhé najväčšie vydavateľstvo na Slovensku a najväčšie bez účasti zahraničného kapitálu. Generálnou riaditeľkou bola *Mirjana Hronová Sikimič*. Všetky tituly ktoré 7 Plus vydávala, pokračujú nadaľej pod vydavateľstvom News And Media Holding.

## Vydávané tituly
### Denník
* Plus JEDEN DEŇ (piatková príloha *Plus JEDEN DEŇ magazín*, sobotná príloha *Plus JEDEN DEŇ receptár*)

### Týždenníky
* Báječná žena
* Plus 7 dní
* Šarm

### Mesačníky
* Bobík
* Brejk
* Emma
* Dobré jedlo
* Mamina
* Navarené napečené
* Ohník
* Pekné bývanie
* Poľovníctvo a rybárstvo
* Záhradkár
* Zázračný svet
* Zdravie

## Referencie

## Externé odkazy
* Oficiálna stránka vydavateľstva


Kategória:Vydavateľstvá na Slovensku
Plus JEDEN DEŇ

alt=Logo of daily Slovak newspaper Plus ONE DAY|thumb|Logo slovenského denníka Plus JEDEN DEŇ
**Plus JEDEN DEŇ** je slovenský bulvárny denník, ktorý od roku 2006 vydáva SPOLOČNOSŤ 7 PLUS. Vychádza šesťkrát týždenne (okrem nedele), v piatok vychádza rozšírené vydanie s magazínom a televíznym programom na celý týždeň. Sobotná príloha sa nazýva *Plus JEDEN DEŇ receptár.*

Prvé vydanie vyšlo 4. septembra 2006.

V súčasnosti (od roku 2015) je majiteľom denníka a vydavateľstva spoločnosť News and Media Holding a.s.

## Náklad a čítanosť
Priemerný tlačený náklad v októbri 2020 bol 48 065 výtlačkov, priemerný predaný náklad 32 455 výtlačkov. Priemerný tlačený náklad počas januára 2013 bol 70 372 kusov a priemerný predaný náklad 50 537 kusov.

## Referencie

## Externé odkazy
* Oficiálna webstránka 

Kategória:Denníky na Slovensku
Kategória:Spoločnosť 7 PLUS
Čad (hudobná skupina)

**Čad** je Crust punková kapela zo Svätého Jura. Vznikla v roku 1994. V zložení Pišta, Valér a Baška fungovala aj rock'n'rollová kapela Vandali.

## Členovia
* Pišta Vandal – spev, gitara
* Valér Tornád – bicie
* Zlý Grizzly – basgitara

### Bývalí
* Baška – basgitara
* Ján "Kňeží" Klíma – basgitara
* Roman "Hulo" Hulín – basgitara

## Diskografia
* 1998 – *Na Odstrel*
* 2000 – *Deadnation*
* 2006 – *Psia krv*
* 2009 – *Súkromná vojna*
* 2011 – *Ťažký kov*
* 2014 – *Čertova kovadlina*
* 2017 – *Bastard*
* 2019 – *Zabi ma*
* 2021 – *Medvede*
* 2024 – *Veľký Tresk*

## Ocenenia
* 2012: Radio Head Awards za rok 2011 v kategórii „Nahrávka roka – Hard & Heavy“ za album *Ťažký kov* 
* 2015: Radio Head Awards za rok 2014 v kategórii „Nahrávka roka – Hard & Heavy“ za album *Čertova kovadlina* 
* 2018: Radio Head Awards za rok 2017 v kategórii „Nahrávka roka – Hard & Heavy“ za album *Bastard* 

## Referencie

## Externé odkazy
*  Čad na Bandzone.cz
* Facebook
* Bandcamp

Kategória:Slovenské thrashmetalové hudobné skupiny
Kategória:Hudobné skupiny z 1994
Kategória:Laureáti Radio Head Awards
Zabili, zabili dvoch chlapcov bez viny

**Zabili, zabili dvoch chlapcov bez viny** je slovenská ľudová pieseň. Spisovateľ Ján Lenčo ju uviedol ako svoju najmilšiu pieseň a k jej hrdinom prirovnáva padlých slovenských vojakov v Iraku. Milan Lasica na jej príklade (spolu s inými piesňami) poukázal, že poslucháč si často neuvedomuje celý text a sústreďuje sa len na úryvok. 

Existuje viacero nárečových variantov piesne, ako aj verzia začínajúca sa slovami: *Zajali, zajali*.

## Text
:[:Zabili, zabili dvoch chlapcov bez viny,
:dvoch chlapcov bez viny. :]
:[:Jeden bol Kapusta a druhý Ursíny,
:a druhý Ursíny. :]

:[:Kapusta, Kapusta, čože si ukradol, 
:čože si ukradol :]
:[:keď ťa poviazali do hrubých povrazov, 
:do hrubých povrazov? :]

:[:Nič som neukradol, iba jeden kotál, 
:iba jeden kotál :]
:[:Už ma idú vešať na bystrický chotár, 
:na bystrický chotár. :]

:[:Na bystrický chotár, na jakubskú vodu,
:na jakubskú vodu.
:[:Už mi odobrali tú moju slobodu,
:tú moju slobodu. :]

## Referencie

Kategória:Slovenské ľudové piesne
Sigma-kalkul

**Sigma kalkul** je beztypový deklaratívny jazyk, ktorý popisuje minimálny model objektovo orientovaného programovania. Slúži ako formálna báza pre model výpočtu s netypovanými objektami. Pre symbol sigma sa používa grécke písmo ς.

Menej formálne povedané je sigma kalkul veľmi jednoduchý programovací jazyk, ktorého program je práve jeden ς-výraz. Vďaka jednoduchosti jazyka je možné formálne a presne matematicky popísať sémantiku výpočtu modelovaného ς-výrazom v tomto jazyku.

## Definícia
ς-výraz je výraz v tvare:
* premenná (slovo z písmen anglickej abecedy)
:x
* objekt (zoznam metód bez parametrov)
:[l_1 = \varsigma(x_1)e_1, l_2 = \varsigma(x_2)e_2, \dots , l_n = \varsigma(x_n)e_n]
* invokácia metódy
:e.l
* modifikácia metódy
:e.l \Leftarrow \varsigma(x)e'
* zátvorky
kde pre n \geq 0 je l_n je unikátne návestie metódy objektu, \varsigma je tzv. *binder*, ktorý naväzuje hostujúci objekt na premennú v argumente x_n a e_n je telo metódy. ς-výraz pre invokáciu alebo modifikáciu metódy redukujeme na jednoduchší výraz. Redukcia musí byť validná substitúcia, t.j. textová náhrada, po ktorej sa žiadna voľná premenná nestane viazanou. Voľná premenná je taká premenná tela metódy, ktorá sa aspoň raz v rámci objektu vyskytuje voľne, teda mimo *bindera*. Analogicky, viazaná premenná je taká premenná, ktorá je v každom výskyte viazaná ako parameter *bindera*.

## Odkazy

Kategória:Programovacie jazyky
Lod

**Lod** (hebrejsky: לוֹד – *Lod*, arabsky: اَلْلُدّْ, *al-Ludd*, grécko-latinsky: *Lydda*) je mesto v centrálnom dištrikte v štáte Izrael. Nachádza sa juhovýchodne od mesta Tel Aviv v rovinatej pobrežnej planine. Leží v nadmorskej výške  Na východnej strane mesta tečie rieka Nachal Ajalon.

náhľad|vľavo|Hrobka Svätého Juraja v meste Lod

## Iné projekty

Kategória:Mestá v Izraeli
Mériones (mytológia)

náhľad|''Menelaos a Mériones dvíhajú telo Patrokla'', etruská urna, 2. storočie pred Kr.)
**Mériones** alebo **Mérionés** alebo **Meriones** (starogr. *Μηριόνης* – *Mériones*/iný prepis *Mérionés*, ) je v gréckej mytológii syn Móla a Melfidy, vnuk krétskeho kráľa Deukalióna

Mériones bol jeden z pytačov krásnej Heleny, ktorá sa nakoniec vydala za spartského kráľa Menelaa.Keď potom trójsky princ Paris Helenu uniesol do Tróje, Menelaov brat mykénsky kráľ Agamemnón vyslal poslov ku všetkým achájskym kráľom, aby mu pomohli zachrániť Helenu a pomstiť Paridov čin vojnovou výpravou proti Tróji.

Mériones túto výzvu prijal a po boku krétskeho kráľa Idomenea prišiel k brehom Tróje s početnou armádou na štyridsiatich lodiach. Vo vojne bojoval potom Mériones statočne. Zabil až sedem významných trójskych bojovníkov. Vynikal hlavne v boji s kopijou, ale bol aj dobrý lukostrelec. Keď sa zúčastnil pretekov v lukostreľbe na počesť mŕtveho Patrokla, zostrelil holuba, ktorý letel až pod samotnými mračnami.

V závere vojny nechýbal medzi vybranými bojovníkmi, ktorí sa v trójskom koni dostali za hradby mesta a dobyli hrad kráľa Priama. Z vojny sa potom šťastlivo aj s Idomeneom vrátili domov.

Meno Mériona sa v odbornej literatúre stalo dobre známym koncom devätnásteho storočia, keď pri vykopávkach na Kréte našli v hroboch prevŕtané diviačie zuby, ktoré podľa opisu Homéra zdobili nahusto prišité aj Mérionovu prilbu z hovädzej kože. Tento popis sa zdal dlho nejasný a to až dovtedy, kým sa v hroboch našli aj vyobrazenia takýchto prílb. Predmety pochádzali z 15.- 14 storočia pred Kr. z obdobia viac než pol tisícročia pred Homérom, čo je udivujúcim dokladom presnosti Homérových opisov predmetov v jeho básnických dielach.  

## Referencie a bibliografia

Kategória:Postavy gréckej mytológie
Kategória:Trójska vojna
Zoznam najvyšších budov v meste Mexiko

400px|náhľad|vpravo|Pohľad na Avenida de la Reforma
Toto je zoznam najvyšších budov v meste Mexiko. Od roku 2003 je najvyššou budovou mesta Torre Mayor.

## Časová os

## Referencie


## Zdroj

Mexiko (mesto)
Najvyššie
Kategória:Mrakodrapy v Mexiku
Belgické národné vodnopólové družstvo mužov

**Belgické národné vodnopólové družstvo mužov** je národné družstvo mužov, ktoré reprezentuje Belgicko v medzinárodných vodnopólových súťažiach a priateľských zápasoch. Funguje pod záštitou *Fédération Royale Belge de Natation* (FRBN). Za jeho najväčšie úspechy možno považovať 6 medailí z Olympijských hier a 3 medaily z Majstrovstiev Európy. 

## Vrcholné podujatia
Na olympijských hrách získalo belgické družstvo 6 medailí, z toho 4 strieborné a zvyšok bronzové. Prvé striebro vybojovalo hneď na prvej olympiáde v Londýne v roku 1900, keď ho reprezentoval klub *Brussels Swimming and Water Polo Club*. Ďalšie tri striebra pridalo v rokoch 1908, 1920 a 1924. Poslednú medailu, bronzovú, získalo v Berlíne v roku 1936 a na poslednú olympiádu sa kvalifikovalo v roku 1964. Na Majstrovstvá sveta sa družstvu nepodarilo kvalifikovať ani raz. 

Na Majstrovstvách Európy sa družstvo zúčastnilo 14-krát, naposledy v Sofii 1985. Najlepšie umiestnenie dosiahlo v rokoch 1927, 1934 a 1947, keď skončilo na na bronzovej priečke. Po roku 1993, odkedy sa začala hrať kvalifikácia na ME, sa družstvo na ME nepredstavilo, keďže sa nekvalifikovalo ani do kvalifikácie hlavného európskeho šampionátu. 

## Výsledky
;Olympijské hry

;Majstrovstvá sveta
* *nekvalifikovalo sa*

;Majstrovstvá Európy

;Majstrovstvá Európy B kategórie

## Referencie

* todor66.com 

## Pozri aj
* Belgické národné vodnopólové družstvo žien

## Externé odkazy
* Oficiálna stránka Fédération Royale Belge de Natation /

Kategória:Národné vodnopólové družstvá
Vodné pólo
Národné
Evangelos Florakis (základňa)

**Evangelos Florakis** () je námorná základňa Cyperského námorníctva, ktorá sa nachádza na južnom pobreží ostrova v blízkosti priemyselnej komplexu s elektrárňou Vasilikos pri dedine Zygi, medzi Limassolom a Larnakou. Pred 11. júlom 2011 bola základňa hlavným sídlom jedného z piatich hlavných veliteľstiev Cyperského námorníctva. Toto veliteľstvo bolo zodpovedné za dohľad nad pobrežnými zariadeniami a ich personálom. Dnešný stav veliteľstva nie je známy. 

Základňa bola pomenovaná podľa genpor. Evangelosa Florakisa, hlavy Cyperskej národnej stráže, ktorý tragicky zahynul pri havárii vrtuľníka v júli 2002. Pred premenovaním bola známa pod názvom **Námorná základňa Mari**.  

11. júla 2011 sa tu odohrala tragická explózia, pri ktorej zahynulo 13 ľudí. Medzi obeťami bol aj veliteľ základne Lambros Lambru a náčelník Cyperského námorníctva Andreas Ioannides.

## Referencie

## Externé odkazy
* Námorná základňa a elektráreň Vasilikos na OpenStreetMap
* Hlavný vjazd do základne 11. júla 2011, krátko po výbuchu (AP/boston.com)  

## Zdroj

Kategória:Námorné základne
Kategória:Vojsko na Cypre
Alkandros

**Alkandros** (, ) môže byť:
* v gréckej mytológii:
** syn Mounicha, kráľa Molossov, pozri Alkandros (syn Mounicha)
** lýkijský spojenec Trójanov v trójskej vojne, pozri Alkandros (Lýkia)
** syn hrdinu Trofónia, pozri Alkandros (syn Trofónia)
* tyran sicílskeho mesta Gela v šiestom storočí pred Kr., pozri Alkandros z Gely
Vedomosti

**Vedomosti** (podľa KSSJ sa jednotné číslo – teda *vedomosť* – nepoužíva, podľa staršieho Peciarovho *[[Slovník slovenského jazyka (Peciar)|Slovníka slovenského jazyka]]* sa používa) sú učením osvojené poznatky, čiže zapamätané a pochopené fakty alebo vzťahy medzi faktami (v podobe napríklad pojmu, pravidla, poučky, zákona, vzorca, značky a pod.), najmä ak sa v nich odráža poznanie objektívnej skutočnosti vo vedomí toho, kto si ich osvojil.

## Referencie

## Pozri aj
*vedenie (filozofia)
*znalosť
*poznatok
*know-how

Kategória:Pedagogika
Kategória:Manažment
Kategória:Filozofické pojmy
I

**I** alebo **i** môže byť:
*I (písmeno latinského písma)
*slovenská skratka slov iný, inde
*slovenská častica s pripájacím významom
*slovenská spojka s významami:
**aj, a
**dokonca aj
**ale
**nuž

**I** môže byť aj:
*vo fyzike: 
**značka intenzity elektrického prúdu, pozri elektrický prúd 
**značka relatívneho spádu v promile, pozri relatívny spád
*v chémii: značka jódu, pozri jód
*rímska číslica označujúca jednotku, pozri pod rímska číslica

**i** môže byť aj:
*v matematike: značka imaginárnej jednotky, pozri imaginárna jednotka
*v informatike: označenie šikmého (italic) písma
*typ čínskeho bronzového predmetu, i (nádoba)
Gaštanový hájik

náhľad|Okolie železničnej zastávky Bratislava-Vinohrady, parčík s gaštanmi

**Gaštanový hájik** () je miestna časť v Bratislave v mestskej časti Nové Mesto v okrese Bratislava III v okolí Železničnej stanice Bratislava predmestie a Železničnej zastávky Bratislava-Vinohrady. Názov oblasť dostala v roku 1957 podľa gaštanového hájika – pozemku s vysadenými gaštanmi, ktorý dnes už desaťročia neexistuje. Nachádza sa tu aj základná škola a poľnohospodárske družstvo. 

V minulosti tu končila električková trať – nachádza sa tu ich obratisko, dnes väčšina električiek pokračuje až do Rače. 

Kategória:Nové Mesto (Bratislava)
Februárka

**Februárka** bol v minulosti hovorový názov pre:

* Ulicu Februárového víťazstva v Bratislave, pozri Račianska ulica (Bratislava)
* sídlisko na tejto ulici, pozri Sídlisko na Račianskej ulici
* sídlo Štátnej bezpečnosti v Bratislave pozri pod Štátna bezpečnosť

## Pozri aj
* Februárka – more – Artin – román Heleny Križanovej-Brindzovej
* február 

## Referencie
Požiar v Matadore

**Požiar v Matadore** alebo **požiar v Matadorke** môže byť:

* Požiar v Matadore v roku 2006
* Požiar v Matadore v roku 2011
Požiar v Matadore v roku 2011

**Požiar v Matadore v roku 2011** bol požiar, ktorý vypukol 2. novembra 2011 v priestoroch bývalej chemickej továrne Matador v rovnomennej lokalite v Bratislave, mestskej časti Petržalka. Uhoreli pri ňom traja ľudia.

Na mieste zasahovalo od 23. hodiny do šiestej ráno 65 hasičov z Bratislavy, Pezinka a Malaciek. V objekte našli zranenú ženu, 63-ročnú bezdomovkyňu, ktorá ich informovala, že tam sú ešte traja ľudia. V murovanej budove, ktorú hasiči prehľadávali, nikoho nenašli. Táto dvojpodlažná budova sa čiastočne zrútila okolo polnoci. Zhorené telá nezvestných troch ľudí boli nájdené v troskách neďalekého dreveného prístrešku.

Polícia následne začala stíhanie pre trestný zločin všeobecného ohrozenia.

## Pozri aj
* Požiar v Matadore v roku 2006

## Referencie

Kategória:Požiare na Slovensku
Kategória:Udalosti v Petržalke
Kategória:2. november
Kategória:2011 na Slovensku
Evangelos Florakis

**Evangelos Florakis** môže byť:
*cyperská vojenská osobnosť, pozri Evangelos Florakis (vojak)
*cyperská námorná základňa, pozri Evangelos Florakis (základňa)
Félix III.

**Félix III.** (lat. *Felix III.*) môže byť:
*pápež v 5. storočí, pozri Félix III. (pápež v 5. storočí)
*pápež v 6. storočí, pozri Félix IV.
Vladimír Čech

**Vladimír Čech** môže byť:
* český režisér (* 1914 – † 1992), pozri Vladimír Čech (1914)
* český herec (* 1916 – † 1990), pozri Vladimír Čech (1916)
* český rockový bubeník, člen kapely Blue Effect (* 1949 – † 1986), pozri Vlado Čech
* slovenský matematik, signatár Charty 77 a vydavateľ časopisu Mosty (* 1950 – † 1994), pozri Vladimír Čech (matematik)
* český herec a moderátor (* 1951 – † 2013), syn vyššie uvedeného herca, pozri Vladimír Čech (1951)

Čech, Vladimír
Geláz I.

Svätý **Geláz I.** alebo **Gelasius I.** (čo bolo asi aj jeho pôvodné meno, * ?, Provincia Africa, alebo Rím – † 19. november 496, Rím, Taliansko) bol v rokoch 492496 49. rímsky pápež. 

## Život
Geláz bol pravdepodobne tretí a posledný pápež berberského pôvodu. Bol plodný spisovateľ, ktorý svojím štýlom stál na pomedzí medzi antikou a raným stredovekom. Svoj úrad zastával v dobe od roku 492 do svojej smrti. Predtým pôsobil ako pisár pápežských dokumentov u svojho predchodcu, pápeža Félixa III.. V roku 494 zaviedol tradíciu sprievodu od Rímskeho fóra do Baziliky Santa Maria Maggiore so sviecami na očistu počas kresťanského sviatku Obetovania Pána (Hromnice). V rámci svojho pontifikátu bol zástancom striktne katolíckej ortodoxie a aktívnejšie vyžadoval poslušnosť pápežskej autorite, čo zvyšovalo napätie medzi Západnou a Východnou cirkvou. Potlačil slávenie rímskeho sviatku Luperkálií.

## Uctievanie
Katolícka cirkev si tohto pápeža pripomína podľa Rímskeho martyrológia 21. novembra.

## Referencie


## Pozri aj

* Zoznam svätcov Katolíckej cirkvi

## Iné projekty

Kategória:Talianski pápeži
Kategória:Úmrtia 19. novembra
Kategória:Úmrtia v 496
Kategória:Pochovaní v bazilike svätého Petra
Kategória:Katolícki svätci majúci sviatok 21. novembra
Ostrogótske kráľovstvo

**Ostrogótske kráľovstvo** (iné názvy: **Ostrogótska ríša, ríša Ostrogótov, kráľovstvo Ostrogótov**) bolo kráľovstvo založené Ostrogótmi v  dnešnom Taliansku a susedných oblastiach. Vzniklo roku 493 a zaniklo  okolo roku 553. V Taliansku Ostrogóti nahrádzajú Odoakera.

Dejiny kráľovstva pozri v článku Ostrogóti.

## Iné projekty

## Pozri aj
Ostrogóti

## Externé odkazy

Kategória:Dejiny Talianska
Kategória:Zaniknuté štáty
Kategória:Zaniknuté štáty Európy
Kategória:Zaniknuté kráľovstvá
Alkandros (Lýkia)

**Alkandros** (, ) je v gréckej mytológii lýkijský spojenec Trójanov v trójskej vojne.

O Alkandrovi sa zmieňuje grécky básnik Homér vo svojom epickom diele Iliada. Homér uvádza, že Alkandros bol lýkijský bojovník, ktorý so svojimi spojencami z Tróje bojoval proti Achájcom. Alkandra, ako aj mnoho jeho spolubojovníkov z Lýkie, zabil achájsky hrdina Odyseus.

## Referencie

Kategória:Postavy gréckej mytológie
Kategória:Trójska vojna